*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*152. számú előterjesztés*

Bátaszék Város Önkormányzat Képviselő-testületének 2022. augusztus 31-én,

16 órakor megtartandó ülésére

Tájékoztató a 2022. I. félévi adó és számlatartozásról

|  |
| --- |
| **Előterjesztő:** Kondriczné dr. Varga Erzsébet jegyző  **Készítette:** Tóthné Lelkes Erika pénzügyi irodavezető  Adorján Viktória pénzügyi előadó  Kőművesné Monigl Zsuzsanna adóügyi ügyintéző    **Törvényességi ellenőrzést végezte:** dr. Firle- Paksi Anna aljegyző |

***Tisztelt Képviselő-testület!***

Az államkincstár által biztosított ASP program zárása alapján a helyi adóval kapcsolatos önkormányzati kötelezettségek első félévi alakulását az alábbiak szerint mutatjuk be.

|  |  |  |  |
| --- | --- | --- | --- |
| **ADÓTÚLFIZETÉS** | **2021.12.31-én fennálló adótúlfizetés** | **2022.06.30-án fennálló adótúlfizetés** | **Eltérés 2021.12.31-hez képest** |
| **Helyi iparűzési adó túlfizetés** | 24 149 273 | 32 881 350 | **8 732 077** |
| **Magánszemélyek kommunális adója túlfizetés** | 428 131 | 548 580 | **120 449** |
| **Bírság túlfizetés** | 6 006 | 6 006 | **0** |
| **Talajterhelési díj túlfizetés** | 432 | 432 | **0** |
| **Pótlék túlfizetés** | 140 304 | 145 704 | **5 400** |
| **SZJA földbérbeadás túlfizetés** | 160 | 160 | **0** |
| **TÚLFIZETÉS ÖSSZESEN:** | **24 724 306** | **33 582 232** | **8 857 926** |

**Az adótúlfizetések** tekintetében a 2021. december 31-i állapothoz képest a helyi adókkal kapcsolatos kötelezettségek állománya 8,8 millió forinttal nőtt, mértéke 33 582 232 Ft, mely majdnem teljes egészében a helyi iparűzési adó elszámolásból keletkezett. A fennálló túlfizetéseket az esetek többségében a vállalkozók a befizetett adóelőlegekben kérik realizálni.

Az ettől eltérő túlfizetések visszautalásának rendezésére az alábbi intézkedéseket foganatosítjuk:

* kiutalás előtti ellenőrzéseket folytatunk le a nagyobb adózóknál.
* 2022 szeptember hónapban a kötelezettségeinkből adódó terhek enyhítésére pályázatot nyújtunk be az önkormányzatok rendkívüli kiegészítő támogatására, amelyben az adóvisszatérítések összegeit szerepeltetjük.

|  |  |  |  |
| --- | --- | --- | --- |
| **ADÓTARTOZÁS** | **2021.12.31-én fennálló adótartozás** | **2022.06.30-án fennálló adótartozás** | **Eltérés 2022.06.30-hoz képest** |
| **Helyi iparűzési adó tartozás** | 143 607 633 | 7 360 571 | * **136 247 062** |
| **Magánszemélyek kommunális adója tartozás** | 1 591 334 | 1 692 490 | **101 156** |
| **Bírság, tartozás** | 701 016 | 1 072 339 | **372 323** |
| **Talajterhelési díj tartozás** | 124 005 | 646 131 | **522 126** |
| **Pótlék tartozás** | 553 695 | 3 167 984 | **2 614 289** |
| **Egyéb bevételek** | 0 | 0 | **0** |
| **TARTOZÁS ÖSSZESEN:** | 146 577 683 | **13 939 515** | **132 638 168** |

**Az adótartozások** tekintetében szintén **a helyi iparűzési adóknál** van jelentős eltérés, a 2021. december 31-i állapothoz képest 136,2 millió Ft csökkenés jelentkezik. E változás 5 nagyvállalkozóhoz kapcsolódik, akik a 2020. évi bevallásuk alapján a 2021. évre nem fizettek megfelelő mértékű adóelőleget. Bevalláskor a tényleges adófizetés összege magasabb lett, mint a befizetett előleg, melyet nem tudtak 2021. május 31-ig átutalni. Időközben a cégek felszámolás alá kerültek, a velük szemben kimutatott adótartozást még tartalmazza az év végi adat, de az összeg nem fog befolyni az önkormányzatunkhoz, ezért a június 30-i tartozás állományban már nem szerepel.

Az előző időszakhoz képest magasabb **talajterhelési díj** tartozás a 2022. első félévben bevallott, de még meg nem fizetett összeg miatt jelentkezik.

A többi adótartozás tekintetében a különbség az adónemek előírása és befizetése közötti mozgásból adódik.

|  |  |  |  |
| --- | --- | --- | --- |
| **SZÁMLATARTOZÁS** | **2021.12.31-én fennálló számlatartozás** | **2022.06.30-án fennálló számlatartozás** | **Eltérés 2021.12.31-hez képest** |
| **Közös Önkormányzati Hivatal Nem lejárt tartozás** | 0 | 84 230 | **84 230** |
| **Bátaszék Város Önkormányzata Nem lejárt tartozás** | 38 100 | 2 093 548 | **2 055 448** |
| **Bátaszék Város Önkormányzata 1-30 nap között lejárt tartozás** | 76 537 | 644 500 | **567 963** |
| **Bátaszék Város Önkormányzata 30-60 nap között lejárt tartozás** | 252 305 | 0 | **-252 305** |
| **Keresztély Gyula Könyvtár**  **Nem lejárt tartozás** | 0 | 337 808 | **337 808** |
| **E.ON felé fennálló tartozás** | 0 | 5 112 580 | **5 112 580** |
| **TARTOZÁS ÖSSZESEN:** | 1. **942** | **8 272 666** | **7 905 724** |

A nem lejárt tartozásállomány vonatkozásában növekedés figyelhető meg az előző év december 31-i állapothoz képest. A közel 2,5 millió Ft összegű tartozás tartalmát azoknak a számláknak az összege adja - a Közös Önkormányzati Hivatalnál, Bátaszék Város Önkormányzatánál, valamint a Keresztély Gyula Könyvtárnál - melyek az első félévben beérkeztek, a szakmai teljesítés június 30-ig megtörtént, de a fizetési határidő július hónapra nyúlik át.

Az 1-30 nap közötti számlatartozás összege 644 500 Ft, melynek oka, hogy a számlák a fizetési határidő után érkezetek, de a beérkezést követően azonnal átutalásra kerültek.

A 30-60 nap között lejárt nyilvántartott tartozásunk nem volt.

E beszámoló keretében tájékoztatom a Tisztelt Testületet a számviteli nyilvántartásban nem szerepeltetett, de tartozásként kezelendő, az EON felé fennálló kötelezettségünkről, mely az alábbiak szerint keletkezett:

Önkormányzatunk az elmúlt év november 29-én juttatta el az első iratanyagot az egyetemes áramszolgáltatásba való visszalépés miatt az EON szolgáltató felé a 2022. január 1-jei szerződéskötés érdekében. Az eljárás során hiánypótlásra került sor, melyet rövid határidőn belül teljesítettünk, együttműködők voltunk, ennek ellenére a szolgáltató a szerződésünket csak március 9-i hatállyal készítette el, továbbá nem vette figyelembe az adatszolgáltatásunkban kért eltérő fizetők feltüntetését sem, ezért azt nem írtuk alá. A 2022. év január 1 és március 9 közötti időszakot szerződés nélküli időszakként kezelte, mely vonatkozásában az önkormányzatunkat és intézményeinket alanyi jogon megillető egyetemes szolgáltatási díjhoz képest mintegy háromszoros árat alkalmazva állította ki a számlákat. Bizonyítható módon a szerződéskötés több hónapon keresztüli teljesülése az EON elhúzódó, nem megfelelő eljárásrendje miatt alakult ki, amit a többszöri hiánypótlásra való felhívás, a már megküldött dokumentumok újbóli bekérése, továbbá ellentétes információk adása is alátámaszt. E helyzetet önkormányzatunk nem fogadta el, panaszbejelentéssel éltünk, melynek kivizsgálás még folyamatban van.

A szerződés nélküli időszakra kiállított számlák, illetve a nem megfelelő fizetőre szóló számlák eredeti példányai postai úton teljes körűen visszaküldésre kerültek, ezért a kiegyenlítéshez nem állnak rendelkezésünkre bizonylatok, de a kialakított álláspont miatt azokat nem is kívánjuk pénzügyileg rendezni.

Az előzőekben részletezett indokok lapján Bátaszék Város Önkormányzata vonatkozásában 4 891 201 Ft, a KÖH vonatkozásában 100 678 Ft, a Keresztély Gyula Könyvtár vonatkozásában 120 701 Ft összegű a becsült, - egyetemes szolgáltatási díjjal számolt – tartozás. A kifizetetlen számlák közül a legnagyobb tételként Bátaszék Város Önkormányzatát érintően a közvilágítással összefüggő tartozás szerepel, melyben a csúcsidőn belüli és a csúcsidőn kívüli időszakra is leszámlázta a szolgáltató ugyanazt a fogyasztást, ezért az külön is megkifogásolásra került.

A panaszbejelentésünk lezárása után lehet érdemben foglalkozni a tartozás rendezéséről, mely során kedvező esetben a kért 2022. január 1-i időponttal módosításra kerül a megküldött szerződés, az egyetemes szolgáltatási díjat tartalmazó számlákat a szolgáltató kiállítja, a kiegyenlítésük megtörténhet. Ellenkező esetben számlamásolatok bekérésére lesz szükség a pénzügyi rendezés érdekében, illetve további döntést igényel az esetleges jogi úton történő igényérvényesítés kezdeményezése.

Kérem a tisztelt képviselő-testületet, szíveskedjék a tájékoztatást elfogadni.

**H a t á r o z a t i j a v a s l a t:**

**a 2022. I. féléves önkormányzati adó- és számlatartozásokról szóló tájékoztatóról**

Bátaszék Város Önkormányzatának Képviselő-testülete a 2022. év I. félévi adó- és számlatartozásokról szóló tájékoztatót tudomásul veszi.

*Határidő:* 2022.09.15.

*Felelős:* dr. Firle- Paksi Anna aljegyző

(a határozat megküldéséért)

*A határozatról értesül:* Bátaszéki KÖH pénzügyi iroda

irattár